季尾吼實三降四 3歲排14檔都唔怕
2024年05月25日 11:42
東網電視
更多新聞短片
第8場四班1600米「精英雄心」近仗居三班所負不遠。
季尾階段都有啲特定賽事模式，就好似用減磅騎師嘅參戰馬威力極大，另一樣就係落班馬演出特別好，尤其係三降四，隨時亦令人意外賽果，最近先後有「旌鷹」、「有鴻利」同埋「好好紛」落到四班立即贏馬，兼且仲有要賠率，若然吼得中呢類馬匹，肯定有唔錯斬穫。
而喺聽日沙田賽事，亦不妨向呢類落班馬埋手，第8場四班田草1600米就有3駒三降四出擊，當中廖康銘馬房嘅「精英雄心」即使3歲馬抽14檔起步，依然值得重視。其實此駒於2月中在港初出後，已經喺三班跑咗4場，每仗都輸唔遠，兼且拉士例追一段，前仗跑三班田草一哩抽11檔，最終後上跑第5名，落後頭馬「手到拿來」3個幾馬位，卻跑贏最近連贏兩場嘅「港林福將」，反映本身喺三班都唔算捱打，估唔到輸咗4場就由63分減至59分，今次落到四班面對較弱對手，今次復課有試大閘之餘，埋門快跳唔係班德禮就係廖康銘自己操，重視之情不言而喻，相信今場應該係目標，值得留意。